Zazkel taldearen agurra kontatu digu Jon Eskisabelek azken ‘Badok’ tartean | Music | GAIAK\nMAY. 06 2022 - 10:02h\nZazkel taldearen agurra kontatu digu Jon Eskisabelek azken ‘Badok’ tartean\nTalde bizkaitarrak 10 urteko bidearen ostean agur esan digu eta Jon Eskisabelek penaz kontatu digu ibilbide horren amaiera.\n2012an abiatutako proiektuari bukaera eman diote 2022an Zazkel taldekoek. (ZAZKEL)\nMaraca Diablo Mendaroko proiektua aurkeztuz hasi du, ordea, ‘Badok’ tartea Eskisabelek. Ina Iriondo dago proiektu honen atzetik, aurretik Uler 600 eta Munlet taldeetan aritutako musikaria. «Aurretik bakarka atera zituen beste lanak, baina oraingo honetan taldearekin lagunduta dator Iriondo. Sorpresa atsegina izan da ezbairik gabe», kontatu digu Eskisabelek. Disko homonimoa kaleratu berri dute orain eta hango abesti bat luzatu digu Badok atariko arduradunak, «benetan gertatutako istorio bati jarritako bertsoak» dituen abestia.\nZazkel taldea izan dugu hizketagai jarraian. Talde bizkaitarra pandemiaren biktima izan da hein batean, izan ere itxialdia bazetorrenean geratu zitzaien lehen kontzertua bertan behera, Assata taldearekin ematekoa zirena. Bi urtez jo gabe egon ostean, gogoeta egin eta komunikatu baten bitartez agur esan du taldeak. Etxahun Arregik ere aipatu zigun hori MusikHaria saioan, baina, orain, Turboretrobator proiektua jarri dute martxan hainbat taldekidek eta laster izango dugu haien berri gehiago. «Musika berezia egiten zuten, orduko eszenari buelta bat eman nahi zien gazte taldea elkartu eta pop erradikala etiketaren aitzindari izendatu zuten beren burua. Lehen unetik gozo sartu zait haien musika eta kuttuna izan dut, pena da agurtu beharra, baina hamar urteko bidea eginda doaz. Pentsa zenbat talde izan diren bide laburragoa egin dutenak!», nabarmendu du Eskisabelek.\nAzken kantu bat ere ekarri digu Badok tartera kazetari lasartearrak, Matxarda taldearen ‘Sua uneari’. «Batzuk badoaz eta besteak badatoz. Aspaldi ez genuen hauen berri, baina Haizea, bateria-jotzailea, besteak beste, Jauko Barik taldean aritutakoa da. Baxua jotzen, berriz, Rober dago, Andoaingo R taldean ibilitakoa. Zarata dantza deitzen diote egiten duten estiloari eta sei kantuko EP bat grabatu dute Berako Atala estudioan, laster argia ikusiko duena», bukatu du Eskisabelek.\nHauek dira, beraz, aste honetarako hautatu dizkigun hiru abestiak:\n– Maraca Diablo - Millia Lasturko\n– Zazkel - Estatu kolpea\n– Matxarda - Sua uneari\nGoroldio eta Islabat taldeak aurkeztu dizkigu Jon Eskisabelek ‘Badok‘ tartean\nMyotones x 1


Dantza Coliseoan: Ostrukaren zuloa — dantzan.eus\nHemen zaude: Hasiera › Komunitatea › Kezka dantza taldea › Dantza Coliseoan: Ostrukaren zuloa\nDantza Coliseoan: Ostrukaren zuloa\nErtza: Ostrukaren zuloa\n2011ko urriak 7, ostirala, 20:30ean\nAsier Zabaleta ibilbide sendoa burutzen ari den euskal koreografoa da. Ezkion (Gipuzkoa) jaio zen 1972an, eta 1990eko hamarkadan Arteszena, Adeshoras, Vicente Saez, Hojarasca, Maskarada eta beste zenbait konpainiarekin aritu zen. 1999an Suitzako Alias konpainian sartu zen eta talde horrekin sei antzerki-dantza lanen sortze-lanetan eta beste hainbat ekimenetan parte hartu zuen. 2004tik Euskal Herrian ezarrita, Ertza konpainia sortu eta sorkuntza propioak plazaratzen ari da eta hainbat sari eta laudorio jaso ditu bere lanak. Errusian, Chelyabinsk Contemporary Dance Theatre-rentzat eginiko lana saritu diote, eta Act of God lana aurkeztu berri du.\nBeldurrak gure konportamenduan dituen eraginak aztertzen ditu Asier Zabaletak Ostrukaren zuloa lanean. "Beldurragatik, benetan egin nahi duguna alde batetara uzten dugu, eta honen inguruan dabiltzan kontsolazio sariekin konformatzen gara, nahi genukeen hori ordezkatuz."\nGogoetak plazaratzeko modu fresko eta dibertigarria darabil, bisualki sorpresaz betea, eta dantza, bideoa, ikusentzunezkoa eta antzerkia sinkronia onean elkartzen ditu.\nLaguntzailea: Arantza Balentziaga.\nJatorrizko musika: Borja Ramos.\nMusikariak: Elektronika/Pianoa - Borja Ramos, Saxofoiak - Josetxo Silguero.\nBideoa: Kepa Ugarte, Iker Urteaga, Carlos Sarasola.\nArgiztapena: Antoni Angel Alcaide.\nArgazkiak: Iker Urteaga - trebere.com\nEszenografia/jantziak: Asier Zabaleta.\nMusikalaren koreografia: Larraitz Ugartemendia.\nEkoizpena: Ertza dantza garaikide taldea Eusko Jaurlaritzaren Kultura Sailaren laguntzarekin eta Dantzagunea-Gipuzkoako Foru Aldundia-ren kolaborazioarekin.


Sociedad Fotográfica de Gipuzkoa - Donostiako Danborrada\n64 Emakumeak 65 Gizonak\n1998. urtean sortu zen, elkartearen berrogeita hamargarren urteurrenarekin bat, zenbait bazkideren ekimenez. Horien artean, Mikel Echarri, Felix Olazabal, Jose Juan Gurruchaga eta Jorge Alcorta nabarmen daitezke. 1999ko urtarrilaren 20an irten ginen lehen aldiz jotzera.\nDanborradak kide hauek ditu gaur egun: 3 banderadun, 6 gastadore dantzari, 40 danbor eta 90 barril. Horiei musika bandako kideak gehitu behar zaizkie. Agintari lanetan aritzen dira Jorge Alcorta López (danbor nagusia) eta Iñaki Cercadillo Lujan (barril nagusia).\nSoldadu janzkia 1813. urteko Medina Sidonia fusilarien erregimentuaren uniformean inspiratzen da. José Juan Gurruchagak funtsezko eginkizuna bete du behin betiko diseinuan. Diseinu desberdinak dira, danborrak edo barrilak jotzen diren. Lehentasuna eman zitzaien tonu urdinei, banderadunen txapel eta kasaken kolorearekin bat etorriz. Nabarmendu beharra dago Maite Escolarrek, Ana Jimenezek eta Karmele Zalduak diseinuetan egindako lana. Barriletan, halaber, sukaldariek desfilatzen dute; horixe da danborrada osoko hasierako janzkia.\nNabarmentzekoa da Santa Maria eliz atarian eta Konstituzio plazan egiten den geldialdia, gure gastadoreek koreografia bikaina dantzatzen baitute San Sebastian Martxarekin.


Programa de gestión de almacenes, inventarios y logistica - Aplimedia\nBiltegien Gestiorako Softwarea\nBILTEGIEN GESTIORAKO MODULU ESPEZIFIKOAK\nZure enpresak biltegien kudeaketa eramaten badu, Secre aliatu bikaina izango da zure negozioaren gestiorako. Daukazun stock-aren kudeaketa automatizatu ahal izango duzu eta hornitzaileen salmenta eta erosketen control zorrotza eraman. Hodeian aukera hartzen baduzu, zure biltegia edonondik eta edozein gailutatik kudeatu ahal izango duzu. Beraz, biltegien kontrola eramateko programa baten bila bazabiltza, kontsultatu gurekin dauzkazun duda guztiak.\nBiltegiak kudeatzeko modulu pertsonalizatuak hurrengoa dakar:\nErosketa zein salmentetatik datozen sarrera eta irteerak.\nBiltegiaren inprimaketa edozein datatan


Sustrai Colina Xilabako txapeldun berriari elkarrizketa Bertsoan — Bertsozale Elkartea\nSustrai Colina Xilabako txapeldun berriari elkarrizketa Bertsoan\n“Txapelak plazak eman beharrean, plazak eman dit niri txapela”\nSustrai Colina da larunbataz geroztik Xiberoa, Lapurdi eta Baxenabarreko txapeldun berria, Amets Arzallusen lekukoa hartuta. Finalean zuzenean jaso zituen Bertsoak txapeldunaren lehen hitzak eta gaur elkarrizketa sakona argitaratu du. Colinak Bertsoari aitortu dio txapela irabazteko baino berak izan nahi duen bertsolaria izateko prestatu dela. Bestelako gogoeta ere utzi ditu: “Uste dut bakarkako lanak soiltzeko joera dagüela” dio urruñarrak.\nBertsoaroa zikloko eta Bizkaiko lehenengo finalaurreko bertsoak asteon\nJada Xilabako bertsoaldi hautaketa oso zabala sarean jarri du Bertsoak. Bihar Iruñeako Bertsoaroa zikloko bertsoak jarriko ditu. Bertsotan aritu zirenak: Maialen Lujanbio, Jon Maia, Oskar Estanga, Unai Iturriaga, Nerea Elustondo eta Aimar Karrika, Ainhoa Aranburuk gaiak jarrita. Saio berezia izan zen eta gaiak planteatzeko batez ere bideoak baliatu zituen Aranburuk.\nBestalde, larunbatean Bizkaiko Txapelketako lehen finalaurrekoa jokatuko da Etxebarrin eta iganderako bertsoaldi onenak sareratuko ditu Bertsoak.\nOstegunean Xenpelar Dokumentazio Zentroari buruzko erreportaia\nXenpelar Dokumentazio Zentroak pauso handiak eman ditu bertsolaritzako dokumentazioa jasotzeaz gain bertso edukiak bertsozaleen edo ikerlarien eskura jartzeko ere, Bertsolaritzaren Datu Basearen bidez, esaterako. Ostegunean Xenpelar Dokumentazio Zentroan murgilduko da Bertsoa, Nere Erkiaga eta Oihana Aranburu lantaldeko kideen eskutik.


ASTE HONTAN AGROEKOLOGIA ESKOLAK AURKEZTU DITUZTE\nData: otsailak 24, 2018\nAgroekologia eskolak antolatu dituzte Hazitik Hozie elkartea eta Baztango Udala elkarlanean eta horren aurkezpena egin dute aste hontan. Aitor Azkarate eta Joseba Otondo antolatzaileen izenean solastu ziren, xehetasunak emanez:\nAITOR AZKARATE (Hazitik Hozie)\nBigarren urtez, Baztango Agroekologia Eskola Herritarra eginen dugu Baztanen, eta gaur, 2018ko egitaraua aurkeztuko dugu. Eskola honen helburua herritarrak agroekologiarat hurbiltzea da. Agroekologiak etorkizuna erran nahi du. Agroekologia jaten dugunaz kezkatzea da, jatekoak produzitzeko teknika eta moduetaz ardura hartzea, lan-harreman eta bizi-baldintza justuak bulkatzea, ingurugiroa eta osasuna zaintzea, landa-eremu bizien alde lana egitea. Gaur egun nagusi den produzitzeko eredu industrial eta intentsiboarekin nekazariak hankapean hartzen dituzte, kontsumitzaileak jateko eskasekin bazkatzen, landa-eremuak desegituratu eta husten; ingurunea pozoitzen. Bizia maite dugulako, eredu aldaketa bulkatu beharra dago, agroekologiaren bidea ibili.\nIldo horretatik,iaz, Baztango zortzi elkarte eta erakunderen ekimenak koordinatu eta Baztango Agroekologia Eskola Herritarraren izenburupean egitarau bateratua eskaini genuen. Ekitaldi desberdinetan 120 herritarrek parte hartu zuten. Alde horretatik, bai edukietan bai parte hartzean balorazio positiboa egiten dugu.\nAurten elkarte eta erakunde gehiagok parte hartuko dute eta eskaintza ia osorik berritu ahal izan dugu; agroekologiaren aukerak mugagabeak direnaren erakusle. 2018ko egitaraua hauxe duzue:\nBaratzeko haziak prestatzeko ikastaroa Otsailaren 24an, Oronozko batzartokian, 10:00tatik 12:00tara. Irakaslea Ruth Peña baratzezaina\nHaziaren eguna Martxoaren 10ean, aurtengoa Zigan. 11:30tan hazien trukea eta 12:30tan Jakoba Errekondorekin mintzaldia\nSolasaldia: Glisofatoa-Rondup, inguruaren pozoiketa eta jendeen minbizia Martxoaren 22an, Elizondon, Arizkunenean, 19:30tan. Elean Paul Bengoa EHNEko teknikaria\nBertako zuhaitz espezie eta barietateak ezagutzeko ibilaldia Martxoaren 24an, Berroetan, 9:00tan; gidaria: Xabier Zabaleta\nGaragardo ekologikoa egiteko ikastaroa Apirilan, Aise elkartean, Elizondon\nGasnagintza ikastaroa Maiatzaren 12an, Elizondon, Autxitxia gasnategian. Irakaslea Ramon Agirre\nLarraldea sagardotegi eta sagardi ekologikorat ateraldia Ereiaroan, Lekarozen. Gidaria: Jesus Angel Garcia\nAsteburu mikologikoa Buruila-urrian. Ibilaldia, erakusketa eta dastaketa. Elizondon\nInguruen izenak eta toponomia ezagutzeko ibilaldia Urrian Antzanborda-Berro aldean, Elizondon. Azaroan Aniz inguruan.\nZerri mondonga ikastaroa II Abenduan. Aurten patea, saltxitxoia eta odolkiari buruz. Irakaslea Lorentzo Sarratea\nOgi ekologikoa egiteko ikastaroa. Abenduan. Irakaslea Xabier Akizu.\nAntolatzaileak berriz: Hazitik hozie, EHNE, Lekarozko Legate elkartea, Elizondoko Aise eta Erlategi elkarteak, Berroetako Gure ametsa elkartea, Anizko Mendiarte elkartea, Anizko herria, Zigako herria, Berroetako herria, Elizondo herria eta Baztango Udala.\nJOSEBA ORONDO (Baztango Udala)\nBaztango agroekologia eskola herritarrak helburu dibulgatiboa du, herritarren kontzientzia piztekoa. Baina ez dugu horretarako bakarrik sortu. Eskolaren nahia helburu handiagoetarako aukerak sortzea baita, eta hori argi eta garbi, eskualdeko lanbide heziketa ikastetxe berrian euskaraz emanen den agroekologiako erdi zikloa eskaintzea da. Hortaz, gaurko eguna eskakizun hori mahai gainean paratzeko eta publiko egiteko aprobetxatu nahi dugu. Eskualdearen garapenerako agroekologiako formazioa estrategikoa baita. Heziketa horrek gainera Baztanen gaurgero abian diren proiektuekin bat eginen luke: etxalde agroekologikoak, ziurtagiri ekologikoa duten bazkaleku komunalak eta udal hiltegia, agroekologia eskola herritarra bera…\nNekazal politikek nekazal sektorea errekarat eraman dute eta desagertzeko bidean paratu. Eredu intensibo, industrial eta produktibistak baserriak hankaz goiti igorri ditu. Iaz Danone eta eskualdeko baserriekin pasatu zena argigarria izan da. Erne ez bagabiltza, etzi iratzartzen garelarik, inguruetan nekazaririk ez dugula ikusteko arriskua izanen dugu. Egun hori etortzera ez da uzten ahal. Egun horrek gure jatekoak produzitzeko ahalmenik gabe gelditu garela erran nahiko baitu, eta zernahi jatera behartuak izanen garela; gure mendi eta bazterrak sasiak hartuko dituela, nekazarien jakitatea eta kultura galdu dela eta, seguru aski, auzo eta herri ttikiak hustu direla. Etorkizuna nahi dugulako eta etorkizun zuzen eta hobeagoa, jatekoak bertan produzitu behar direla uste dugu; jatekoak produzitzen dituzten nekazariek soldata duinak eta lan-baldintza onak behar dituztela, gure ingurua zaindu behar dugula pozoindu gabe eta auzo eta herri ttikiak bizirik atxeki behar ditugula. Horretarako Ipar Euskal Herriko nekazariek aldarrikatzen eta egunero lantzen duten nekazaritza herrikoi eta iraunkorra behar dugu eta agroekologia ere bai. Jatekoak ez dira industria eta banatzaile handien eskuetan gelditzen ahal, herritarren eta nekazarien eskuetan egon behar dute.\nHorregatik, bigarren urtez eginen dugun Baztango Agroekologia Eskola Herritarren aurkezpena, eskualdeko lanbide heziketa ikastetxe berrian agroekologiako erdi zikloa eskaintzeko eskatzeko baliatu nahi dugu.\nGaurgero arduradun desberdinei eskakizuna jakinarazi zaie. Denen artean posible da.\nekologia Nekazaritza udala nekazaritza


Luberri: Linuxen Ricoh inprimagailuen erabiltzailearen identifikazioa nola sahiestu\nIrungo Lekaenea eskolan Linuxerako migrazioa egitean inprimagailuekin izan dugun arazo teknikoaren konponketa deskribatuko dut beste kasu batean erabili ahal izateko.\nEskola honek hiru inprimagailu ditu Ricoh markakoak:\nLehenengo ordenagailua migratzean ezarpenetatik instalatu genituen hiru inprimagailuak marka eta modeloa aukeratuta. Gerora hornitzaileak esan zigun Ricoh Aficio MP c2050rena ez zuela funtzionatzen eta instalatzeko PPD bidez kontrolatzaile hau deskargatuta: https://www.openprinting.org/download/PPD/Ricoh/PXL/Ricoh-Aficio_MP_C2050_PXL.ppd\nProbatzean, ordea, ordenagailuak bidaltzen zuen baina ez inprimagailuek ez zuten inprimatzen erabiltzailearen identifikazio sistema aktibatuta zutelako. Hornitzaileari kontsulta eginda proposatu zuen inprimagailuen PPD fitxategiak (/etc/cups/ppd/ karpentan) editatzea erabiltzaile eta gakoen zerrenda eranzteko. Erabiltzaile eta gakoen zerrenda ikusi daiteke inprimagailuaren ezarpenetan, interneteko nabigatzailean http://xxx.xxx.xxx.xxx non ixen ordez inprimagailuaren IPa sartu behar den.\nIkusita horrek zer mantenu lana suposatzen zuen, batez ere erabiltzaileen zerrenda eguneratzeko, eskolak erabaki zuen Windowserako identifikazio sistema mantentzea eta Linuxen saihestea. Horretarako editatu genituen banaka inprimagailuen PPD fitxategiak eta erabiltzaileen identifikazioa zehazten den tokian:\n*FoomaticRIPOption UserCode: string CmdLine A\n*FoomaticRIPOptionAllowedChars UserCode: "0-9"\n*OrderDependency: 104 AnySetup *UserCode\n*FoomaticRIPOptionPrototype UserCode: "/usrcode(%s)def\_n"\n*UserCode None/None: "/usrcode()def\_n"\n*UserCode 1001/1001: "/usrcode()def\_n"\n*UserCode 1002/1002: "/usrcode()def\_n"\n*UserCode 1003/1003: "/usrcode()def\_n"\naukera bat zen erabiltzaile bakoitzaren izena eta gakoa zehaztea formatu honekin:\n*UserCode urlia/urlia. "/usrcode(0000)def\_n" non 0000ren ordez urlia erabiltzailearen gakoa jarriko genuen (izenak eta gakoak inprimagailuaren ezarpenetan begiratzen ahal dira).\nBaina identifikazioa saihesteko egin genuena izan zen lerro honetan:\nedozein erabiltzailearen gakoa sartu horrela utziz:\n*UserCode None/None: "/usrcode(0000)def\_n" non 0000ren ordez erabiltzaile baten gakoa jarri genuen.\nProbatu eta ongi inprimatzen zuela ikusita hiru inprimagailuen PPD fitxategi editatuta USB memora batera kopiatu eta handik instalatu ditugu irakasleen ordenagailuetan. Horretarako instalazioa egitean PPD instalazioa aukeratuta.\nZerrendatik aukeratu beharrean hemen zehazten zaio PPD fitxategi baten bidez egingo dugula instalazioa.\nEtiketak: inprimagailua, Linux, Luberri, mantenua


Proiektu eolikoen aurkako aldarria Jarindo mendira igoko da larunbatean - Araba - Alea.eus\nProiektu eolikoen aurkako aldarria Jarindo mendira igoko da larunbatean\nErredakzioa 2021-10-13 10:00\nJarindo mendiaren tontorra (895 metro), Arlaban mendatean. / WIKILOC - Josefe\nArabako Mendiak Askek proiektu eolikoen eraginpeko mendietara antolatutako martxetako seigarrena, azkena, Jarindo mendira (Arlaban) igoko da larunbat honetan, urriaren 16an. Astebete beranduago manifestazio handia egingo dute Gasteizen.\nCantoblanco menditik igaro ostean, Arlaban eta Gasteizera bidea hartu zuen proiektu eolikoen aurkako protestak. Izan ere, datozen asteburuetan bi hitzordu proposatu ditu Arabako Mendiak Aske plataformak: urriaren 16an, Babestu maite duzun mendia dinamikaren seigarren eta azken mendi martxa izango da, Jarindo mendian (Arlaban); urriaren 23an, berriz, gure lurraldean martxan diren makroproiektuen aurka Araba Bizirik plataformak deitutako manifestazioa izango da Gasteizen.\nArabako mendietan martxan dauden proiektu eolikoen eraginpeko ondare naturala ezagutarazteko helburuarekin, udan zehar hainbat martxa egin dituzte: Iturrietako Mendiak, Arkamu, Labraza, Azazeta eta Cantoblanco. Horrez gain, manifestazioak, alegazioen sinadura bilketa eta bestelako protestak antolatu ditu Mendiak Askek azken hilabeteetan.\nProiektu eoliko horien aurkako mugimenduak, gainera, hainbat garaipen lortu ditu: Arkamu eta Iturrietako proiektuak bertan behera utzi ditu Eusko Jaurlaritzak; besteak, ordea, aurrera doaz —oraingoz, Azazeta, Labraza, Cantoblanco eta Jarindo—. Egoera berrian, "biodibertsitatea babestuko duen ingurumen-politika bat adostea" eskatu dute.\nTontorreraino, lau ibilbide\nTestuinguru horretan, larunbatean Jarindo mendiaren tontorreraino eramango dute protesta. Oraingoan, lau irteera-puntu izango dira:\nAramaioko pilotalekutik: 9:00etan, 21 kilometroko ibilbidea (joan-etorria), 750 metroko desnibelarekin.\nMarixeka ermitatik: 10:30ean, 5,5 kilometroko ibilbidea (joan-etorria), 300 metroko desnibelarekin.\nLegutioko pilotalekutik: 10:00etan, 11 kilometroko ibilbidea (joan-etorria), 350 metroko desnibelarekin.\nLeintz Gatzaga plazatik: 9:30ean, 11,5 kilometroko ibilbidea (joan-etorria), 500 metroko desnibelarekin.\nLau ibilbideek bat egingo dute Jarindo mendiaren gailurrean, eta bertan irakurketa bat egingo da. Gainera, aurreko bost martxetan lekuko gisa erabilitako makila Araba Bizirik plataformaren ordezkarien esku geldituko da, urriaren 23an Gasteizen egingo den manifestaziora begira.\nBestalde, Eusko Jaurlaritzak Arkamu eta Iturrietako zentral eolikoari uko egin diola jakin ostean, Arraia-Maeztuko EH Bilduk Iturrietako Mendietan dagoen haize-neurgailua kentzeko eskatu du, datozen asteetan osoko bilkuran eztabaidatuko den mozio baten bitartez.


Karme (satelitea) - Wikipedia, entziklopedia askea.\n(«Karme (satelite)» orritik birbideratua)\nKarme (grekoa: Κάρμη), edo Jupiter XI, Jupiter planetaren satelite natural bat da.\nKarme satelite txikia da (46 km-ko diametroa), eta irregularra. Uste da 0,04ko albedoa duela, Jupiterren beste satelite batzuen antzera. Haren gainazala gehienbat karbonoz eta izotzez osatuta dago.\nKarmek bere izena ematen dio satelite-talde bati, Karmeren taldeari: 22.900.000 km eta 24.100.000 km arteko erradioekin, 164,9° eta 165,5° bitarteko inklinazioekin eta 0,23-0,27 bitarteko eszentrizitateekin Jupiter orbitatzen duten satelite erretrogrado irregularrak dira guztiak.\nSeth Barnes Nicholson-ek aurkitu zuen, 1938ko uztailaren 30ean, Wilson mendiko behatokian, uztailaren 5etik abuztuaren 25era bitartean egindako Jupiterren behaketetan oinarritua. Aurkikuntzaren berri abuztuan eman zen.\nKarme izena mitologia grekoko Karme pertsonaian du jatorria; Karme ninfa bat zen, eta Zeusen maitalea.\nKarmek ez zuen izendapen ofizialik izan 1975 arte, Jupiterren beste zortzi sateliterekin batera (Nazioarteko Astronomia Batasunak ofizialki izendatutako lehenengo satelite-multzoa izan zen). Ordura arte, Jupiter XI izena erabili zen izendatzeko.\nMultimedia: Category:Carme (moon)


Drogen susmatzen pertsona batean datza, droga testa egiten dira. Aukera ezberdinak daude, drogak edo botikak gorputzean aztarnak ikusitako.\nTo detektatzeko analisi toxikologiko desberdinak drogak edo drogen aztarnak har daiteke.\nKasu honetan, susmagarri, odol lagin bat hartu eta substantzia susmagarriak aztertu. Blood para el estudio egokia da baita. Hasiera-hasieratik, aldi berean administratzen droga edo drogak dira organoak eta ehunak guztiak garraiatzen duten substantziak kendu gorputza ditu. Horrez gain, odol-laginak ezin dira manipulatu. Beraz, Trafiko Legeak hemen ere odol bakarra ale baldintza legalak. Alemana legearen arabera, odol lagin bat polizia izango antolatuta. Odol-lagin bat da inbaditzaileak geroztik, ordea, ez da egokia lekuen buruzko test bat.\n2. Gernua sample\nOdol-lagin bat gehitzeko, gernu lagin bat ere izan daiteke egiten. Eman susmagarri behar du bere azterketa, ondoren, aztertu den gernu lagin bat. Gernua erraz daiteke teknologia inbaditzaileak gabe kendu, eta kantitatea nahikoa. Galdera substantziak dira ere longer gernu detectable odoleko baino eta, gainera, goi mailako kontzentrazioa eduki. Esate baterako, THC-azido carboxylic, cannabis erabilera, gernuan sei aste iradokitzen du. Gainera, metabolikoen zabalago profila bidez, informazio gehiago eskuratu ahal izango dira. Hala ere, odol-lagin bat baino longer susmagarriak substantzia eramango da gernuan detektatu izan daiteke. Beste desabantaila bat intimitatea urratzen da. Gernu laginak ere geroztik modu jakin batean manipulatu dira, printzipioz, droga gehiegikeria antzemateko jabetu behar, baina ez dira praktikoak.\n3. Saliva sample\nIkertzaileen sample saliva baten kasuan, gehienetan lagin bat hartu eta bere saliva esterilak, kotoi swab ahoa barrutik erabiliz. Hau da, ondoren, ondoren, substantzia susmagarriak aztertu. Saliva jotzen da onena ikerketa material egokia Drogen zehazteko. Gernu lagina kontrastea, hurbilago temporal lotura bat da droga ezarri. Horrez gain, listu lagin bat kentzea da gernu edo odol-laginak hartzea baino gutxiago problematikoa da. Era berean, denbora eta eskulan askoz txikiagoa da. Posibleak manipulazio ia ezinezkoa dira.\n4. Ile eta iltze laginak\nHorrez gain, ilea eta azazkalak hatz eta behatz droga test bat ikerketa material egokiak dira. Hori aztertzaile, ilea edo azazkalak hatz lagin bat hartu. Drogak ilea edo azazkalak keratina finkatu zenetik, azkar ondorioak ez llamado droga buruz marraztuko daiteke. Hala ere, droga egungo erabilera azterna bat da, keratina laginak emateko gai ez, ordea. Beraz, pre-test bat jotzen ez zen egokia.\nPrevious Post: « Common Sandpiper Facts\nNext Post: Can Australia Become a Global Leader in CleanTech Industry? »


"Pirinioetako harriBITXOEN bila", berriz ikusteko aukera\nAurreko udan, Haritz Arrieta, Aitor Montes eta ni, Pirineotan ibili ginan, animali bila, gure saltsan. Animalixak erretratau edo grabatziaz gain, elkarri grabatzia ere okurritxu jakun eta irudi guztiekin bideo emanaldi bat sortu genduan. Azaruan Elgoibarren erakutsi genduan Morkaiko Mendizale Elkartiak antolautako mendi emanaldi zikluan eta bertaratutakuak nahiko gustura geratu omen zian.\nOinguan Seguran botako dogu bideo emanaldixa. Hurrengo asteazkenian (matxoak 22xan) izango da, 19:00etan Segurako Kultur Etxian.\nBitxuen bila eta hauek erretratatzen nola ibiltzen geran ikusi nahi badozue, oin daukazue aukera! Eta bide batez, Pirineotako espezie interesgarri batzuen irudixak ere ikusiko ditxuzue. Umorerik ere ez da faltako gainera!!\nAnimatzen bazerate bertan ikusiko gera! Ondo izan!\nEgilea: Ander Izagirre Egaña Ordua: 21:47 iruzkinik ez:\nOtsailan erdialdian, Orduña (Bizkaia) ingurura jun nitzan Aitor Montesekin batera, baso-igel jauzkarixan bila.\nAspalditik nauan espezie hau ikusi gabe eta horren gertu eukitxa, bazan ordua saiakera berri bat itxekua. Guretzat, espezie berezixa da, izan ere, nahiko mugatua da bere banaketa eremua, eta oindik eta mugatuaua berau topatzeko sasoia. Aralditik kanpo, oso oso zaila izaten da baten bat aurkitzia, eta araldixak aste eskas batzuk besterik ez ditxu irauten. Hori gutxi balitz, araldiko aste hauen barruan ere, baldintza oneko egunetan bakarrik ikusi daitxezke. Beraz, laburbilduz, urtian egun konkretu batzuk besterik ez daoz, baso-igel jauzkarixa topatzeko aproposak. Topatzeko epe motz honek eta banaketa eremu mugatuak, balio berezixa ematen dio espezie honi.\nBanaketa eremuari dagokionez, aurrez esan bezela, nahiko mugatua da. Europan eremu zabala daukan arren, iberiar penintsulako banaketa eremu osua, Euskal Herriko txoko bakan batzuetara mugatzen da.\nBaso-igel jauzkarixan Hego Euskal Herriko banaketa eremua (datuak SIARE-tik aterata). Iberiar penintsula osoko banaketa eremua, zati honetara mugatzen da.\nKarreria nerekin ikasitxako lagun batek, Oier Virizuelak, Orduña inguruko potzu batzuen jarraipena itxen dau eta berakin elkartu ginan bertan, baso-igel jauzkarixa ikusteko asmuekin. Guk ez genduan ingurua ezagutzen eta berari esker ezagutu genitxun igela ikusteko lekurik onenak.\nPrintzipioz, sasoi onian jun ginan gu, aurreko egunetan potzuak igelez beteta egon ziala jakinda. Hala ere, ez jakun egun ona tokau, eta bisitautako potzuetan ez zauan inungo aktibidaderik. Potzuak arrautza errutiez beteta baina igelik ez apenas. Hau suerte txarra! Azkenian, leku desberdinak bisitau ostian, 4 igel-jauzkari ikusi genitxun. Aurreko egunetan ehun igeletik gora ibili ziala kontuan izanda, pena pixkatekin geratu ginan, baina gutxi batzuk ikustia lortu genduan behintzat.\nBaso-igel jauzkaria (Rana dalmatina), ar gaztia\nBaso-igel jauzkaria (Rana dalmatina), emia arrautzez beteta\nBaso-igel jauzkaria (Rana dalmatina), zauritxuta\nHeldu gutxi ikusi genitxun arren, argi zauan aurreko egunetan juerga asko euki zebela. Putzuak errutez jositxa zeuden.\nBaso-igel jauzkarixa ugaltzen dan potzuetako bat\nBaso-igel jauzkarixan errutiak\nAntzeko igel bat\nSeguruenez, igel hau askotan ikusi dabala pentsatzen egongo da zuetako norbaitx. Ba kontuz, ez nahastu gure artian oso arrunta dan baso-igel gorrixakin. Oso antzekuak dia bi espezieak. Beheko taulan, bixen arteko desberdintasun nabarixenak jartzen dizkizuet. Hala ere, euki kontuan baldintza orokorrak diala eta batzuetan ez diala guztiz betetzen, bixen arteko bereizketa oindik eta gehixo konplikatzen.\nMotzaua eta boribilaua\nHaundixa (begixan antzekua) eta begitik oso gertu\nTxikixaua, begitik urrutixau\nTxuri kolorekua, orbanik gabe eta albuak limoi kolorekuak\nKrema kolorekua, orbanez beteta\nLandaretzara lotu gabe\nBaso-igel jauzkarixa (Rana dalmatina) eta baso-igel gorrixa (Rana temporaria)\nBaso-igel jauzkari bila jun ginan arren, beste anfibio batzuk ere ikusi genitxun. Txantxiku arrunta, uhandre palmatuak eta baso-igel gorrixan zapaburu jaio berrixak.\nBaso-igel gorrixan zapaburu jaio berrixa (Rana temporaria)\nZoritxarrez, notizia txar batetaz ere jabetu ginan egun hartan. Gaixotasun larri baten eraginez hildako igel dexente topau genitxun. Beste sarrera baten kotauko dizkizuet gai honen nundik norakuak.\nOrdurarte, ondo izan!\nEgilea: Ander Izagirre Egaña Ordua: 13:51 iruzkinik ez:\nEtiketak Alytes, Lissotriton, Rana\n"Pirinioetako harriBITXOEN bila", berriz ikusteko ...


COOKIEAK - GK - Diseinua eta komunikazioa\nGKren web orriaren arduradunak sortu edo kudeatutakoak.\nGKren webguneak cookie propio iraunkorrak erabiltzen ditu helburu hauekin:\n> Pertsonalizazioa: Zerbitzura sartzeko modua ematen du, aurretik zehaztutako ezaugarri orokor batzuk ezarrita; adibidez, webgunea erakusteko aukeratu duzun hizkuntza.\n> Publizitatea: Webgunearen bidez erakusten dugun publizitatea kudeatzeko.\n> Jokaeraren araberako publizitatea: Webgunearen sartzen ditugun publizitate-eremuak ahalik eta modurik eraginkorrenean kudeatzeko aukera ematen dute. Cookie hauek erabiltzaileen portaerari buruzko informazioa biltzen dute, horien nabigatzeko ohiturak etengabe behatuta, eta horrek profil espezifikoa garatzeko aukera ematen du, publizitatea horren arabera erakusteko.\n> Teknikak: Saioan zu identifikatu eta horrela webgunera egingo dituzun hurrengo bisitetan zu ezagutzeko.\nZerbitzu analitikoa, publizitatea eta jokaeraren araberako publizitatea ematen dutenak administratzen dituztenak, TOKIKOMetik kanpo. Halaber, edukia sare sozialetan partekatzeko erabiltzen dugu (plugina). Web orriaren edukia nola partekatzen den jakiteko informazio biltzeko ere erabiltzen dira cookie hauek.\nHelburua: Trafikoaren jarraipena\nJabea: Google Analytics\nHelburua: Pubizitatearen jarraipena eta kontrola\nJabea: Google Doubleclick for Publishers\nKontuan izan behar duzu www.gkomunikazioa.eus web orriko edukien ezaugarri batzuk bakarrik izango direla erabilgarri zure nabigatzailean cookieak instalatzeko baimena ematen baduzu. Cookieak (horien funtzioaren arabera) blokeatzea erabakitzen baduzu, baliteke www.gkomunikazioa.eus webaren ezaugarrietako batzuk behar bezala ez funtzionatzea edo horren zerbitzu batzuetarako sarbidea ez izatea.\nEguneraketak eta aldaketak Cookien Politikan\nGUAIXE Fundazioak aldaketak egin ditzake cookie politika honetan, lege edo araudi berriek eskatuta, edota politika hori Datuak Babesteko Espainiako Agentziak emandako aginduetara egokitzeko.\nCookieen erabilerari buruzko informazio gehiago nahi baduzu, mezu elektronikoa bidali info@gkomunikazioa.eus helbidera.


Lihoa lantzen zikloa • ZUZEU\nEmakumeek baserrian burututako zeregin honi buruzko erakusketa, erakustaldia, solasaldiak eta tailerrak, Igartubeiti Baserri Museoan, irailak 5, 7, 12 eta 13an.\n“Lihoaren prozesua” erakusketaren inaugurazioa, Goruzaleak taldearen bildumako objektuez osatua. Oiartzungo Estanis Urdanpileta, talde honetako kideetako bat bertan izango da. Gaur egun, objektu hauek Irunen kokatua dagoen Gordailuan, Gipuzkoako Kultur Ondare Higigarriaren Zentroan daude.\nErakusketan lihoaren landaretik oihala lortzearen eraldaketa prozesurako erabiltzen ziren zenbait tresna daude ikusgai. Eraldaketaren ondoren, oihal preziatuak lortzen zituzten, hauekin erakusketan ikusgai dauden soinekoak, alkandorak, eskularruak, burukoak, mahai tapizak, paparrak, amantalak ekoiztuz. Zenbait argazki txuri beltzean emakumeek burutututako liho landarearen eraldaketa prozesuaren testigantza biltzen dute.\nPartehartzaileek lihoaren haziek dituzten elikadura eta medikuntza bertuteak ezagutuko dituzte modu aktiboan eta sentsorialean, ondorengo joku eta proposamenen bitartez:


Honela joan zen ACNUR Loco Festival-en 2. edizioa\n20.000 ikaslek baino gehiagok egin dute bat ekimenarekin bigarren edizioan. Espainiako txoko guztietatik gazteek ahotsa altxatu dute errefuxiatuen alde, eta giza eskubideak urratzen direnean erantzun bakarra eman daitekeela erakutsi, baita ikasgeletatik mundua alda dezakegula agerian utzi ere. Eskerrik asko, erook!\nHaur Hezkuntzatik heziketa-zikloetara. Herri txikietan eta hiri handietan. Gela bakarrarekin edo ikastetxe osoarekin. Era guztietako esperientziak izan dira, eta hainbat modutara hartu da parte, eta ikasleek sormen eta energia handiz egin dute lan ikasturte osoan zehar. Irakasleek 10 jarri diete ilusioan eta elkartasunean!\nKontzertuak, musikalak, entzunaldiak, talent show-ak… Ehunka ikasle igo dira agertokira jendea modu ludikoan kontzientziatzeko.\nBeste batzuek nahiago izan dute antzerkia, poesia edo pintura, nork bere istorioaren bidez enpatia sustatzeko.\nBatzuek errefuxiatuen eremu bihurtu dute ikastetxea, edo ginkanak prestatu dituzte, lekualdatuen azalean jartzeko.\nAskok azoka txikiak, tonbolak, zozketak, gosariak eta askari solidarioak antolatu dituzte.\nBeste batzuek kirol-oinetakoak jantzi, eta korrika hasi dira, errefuxiatuekiko distantzia txikitzeko.\nIkasle batzuk irratian, telebistan eta tokiko prentsan ikusi ditugu giza eskubideak halako heldutasunez eta irmotasunez babesten, ezen oilo-ipurdia jarri baitzaigu.\nToki-erakundeak, unibertsitateak, familiak, auzotarrak… mobilizatu dituzte, eta erakutsi dute, taldean eta bihotzez lan egiten dugunean, edozein erronkari aurre egiteko gai garela, oso eroa iruditu arren.\nLoco Festival-en II. edizioak hezkuntza-proiektu eraldatzaileak eta esperientzia ahaztezinak utzi dizkigu. Denon artean, blog honetan betikotu ditugu: https://locofestival.eacnur.org/eu/blog\nIES Can Roca / Terrassa / Barcelona\nIES Punta del Verde / Sevilla\nIES María Moliner / Segovia\nERRONKA KOLEKTIBO BAT: HEZKUNTZA-ESKUBIDEA\nMunduan 70,8 milioi errefuxiatu eta lekualdatu daude. Haien erdiak baino gehiago haurrak dira. Etorkizuna izan dezaten, lehenik, hezkuntza-eskubidea bermatu behar zaie. Loco Festival-en edizio honetan bildutako dirua «Educa a un niño» eta «Mind the Gap» proiektuetara bideratuko da. Proiektu horien helburua da haurrei Lehen Hezkuntzako eta Bigarren Hezkuntzako ikasketak egiteko aukera ematea.\nC.F.P.B.E Íñigo de Arteaga y Martín\nCDS FORMACION PROFESIONAL\nCEIP ALCALA VENCESLADA\nLos Barreros, Cartagena - Murcia\nCentro TEIDE Mayor (Teide II)\nColegio Público Rural Adersa 1\nColonias de la Hermandad de la Soledad\nCP PRINCIPE DE ESPAÑA EN MIRANDA DE EBRO\nDOS LATIDOS ESPACIO DE CRECIMIENTO\nilundain - Navarra\nIES ALVAREZ CUBERO\nIES ANTONIO JIMENEZ LANDI\nIES ARZOBISPO VALDES-SALAS\nSanlúcar - Cádiz\nLa Luisiana - Sevilla\nIES Serra Bermeja


Euskal Moneta – 2 orrialdea – Eusko\nBazter solas ttipia\nOndoko hilabetetik goiti, Euskoaren Hitza (Le Billet de l’Eusko) berripapera Eusko Egunaren Hitza (Le Billet de l’Eusko Eguna) bilakatuko da eta astero agertuko da. Zoom bereziak eginez, apirilaren 4 ean, goizeko 10etatik gaueko 2ak arte (+after-a) Ezpeletan iraganen den Eusko [...]\nGure auzoa den Tinda, Biarnoko tokiko moneta, billeteez gain, Euskoa bezala sarean den kondu sistema bat eta numerikoki ordaintzeko manera bat garatzeko nahikeriarekin da. Nouvelle-Aquitaine-eko eskualdeko kontseiluaren diru laguntza bati esker, Euskoarekin kontaktuan sartu da eta Bihar tokiko moneten formakuntza [...]\nGaualdiko 3 garren taldea eskas zen, horra baduzue !!! Esne Beltza eta Willis Drummond eta gero, 2zio eszena gainean izanen dira eta larunbat gaueko programazioa bururatuko dute. Beren Kataluniako azken data eta gero Gironen, Iparraldeko rap taldea Ezpeletan izanen dugu Eusko [...]\nLehen aldikotz, Ezpeletako merkatu estalian, apirilaren 4ean, larunbatez, Eusko egunaren antolatzeko Eusko taldeak laguntza anitzen beharra ukanen du. Egun hau arrakastatsua izan dadin, motibatuak diren laguntzaileak behar ditugu! Plazerrekingaitasun eta ezagutza guziak ongi etorriak dira, eta denek izanen dugu zer [...]\nAitzinekoa 1 2 3 4 Hurrengoa


Zinea - ERA\nHizkuntza bat ikasteko prozesua etengabekoa da, nonahi ikasten da zerbait: eskolan, antzokietan, literaturan, jolasean, APPetan, haurrarekin kaleko errotuluak ozen irakurtzerakoan… baita harremanetan ere, izan etxekoekin, lagunekin edota ezezagunekin. Egoera asko dira egokiak hizkuntza praktikatzeko, eta askotan esaten den bezala, praktikatuz ikasten da. Zenbat eta gehiago eta gehiagorekin hitz egin orduan eta aukera handiagoa hizkuntza sendotzeko. […]\nNola kontatu eta azaldu historia haur eta gaztetxoei? Alegia, astunak izan gabe, inor asperrarazi gabe, entretenituz, erakutsiz, eta irudimena sustatuz? Bide hori egiten hasita daude Lur eta Amets pertsonaia bizi, dibertigarri eta atseginak, ipuin, mahai-joko, ezagutza-liburu ilustratu… eta abarren bidez. Orain, Lur eta Amets filmaren bidez erakutsiko digute nolakoa izan den Euskal Herriaren historia. Lur […]\nEuskarak, zorionez, pertsona aitzindariak izan ditu kulturaren alor askotan. Era.eus-en horietako batzuk ezagutzeko aukera izan dugu: Marijane Minaberri, Imanol Urbieta, Olatz Zugasti, baita Oskorri ere; besteak beste musika, pedagogia, antzerkia, ipuingintza, komikigintza, poesia… landu dituzte. Gaurkoan Juan Bautista Berasategi -edo Juanba Berasategi- zinemagilearen txanda dugu. Berasategi aitzindaria izan zen animaziozko filmak euskarara ekartzen; 26 urterekin […]\nSarritan esan izan da aisialdia ezinbestekoa dela haurrentzat, eskolatik eta etxetik kanpo beste modu bateko bizipenak jasotzen dituztelako denbora tarte horretan. Gaur egun eskaintza zabala dago jolaserako, ipuinetarako zein zinemarako, baita euskaraz ere. Era.eus-eko aurreko artikuluak aipatzen du irakurketak irudimena lantzen eta sormena garatzen laguntzen duela. Egiteko horretan liburuek bezainbeste laguntzen du zinemak ere, izan […]\nAisialdirako dugun denboraren zati handi bat telebistaren aurrean pasatzen dugu. Telebistan euskararen presentzia txikia da, baina baditugu marrazkiak eta filmak euskaraz ikusteko zenbait aukera. Beraz, egin lekua euskarazko marrazkiei! Ikerketek diote aisialdiaren denbora erdia telebistaren aurrean pasatzen dugula. Loa eta ikasketak edo lana kenduta, denbora gehien xurgatzen duen jarduera da. Bost helduetatik bik eta hamar […]


Euskadiko BPGa aurreikusitakoa baino gehiago jaitsi da – Ekonomiaren KZ\nEAEko ekonomia aurreikusitakoa baino gehiago jaitsi da 2021eko lehen hiruhilekoan, % 2,9 jaitsi da urte batetik bestera, baina beherakada moteldu egin da eta % 0,2 igo da 2020ko azken hiruhilekoarekin alderatuta.\nEuskal Estatistika Erakundeak (Eustat) ostiral honetan baieztatu ditu 2021eko lehen hiruhilekoko kontuen aurrerapenari buruzko datuak (apirilaren 19an argitaratu zuen), eta lau hamarren okertu da Eusko Jaurlaritzaren aurreikuspena; izan ere, 2021eko hasieran Barne Produktu Gordinak (BPG) % 2,5 egin zuen behera.\nEnpleguari dagokionez, urtarrila eta martxoa bitartean % 0,5 igo zen aurreko hiruhilekoarekin alderatuta, baina % 2,1 jaitsi zen aurreko urteko epe berarekin alderatuta. Ehuneko hori lau hamarren hobetu du Jaurlaritzak.\nLurralde historikoen arabera, BPG % 2,4 jaitsi da Araban, % 2,6 Gipuzkoan eta % 3,3 Bizkaian; baina hiruhilekoen arteko konparazioan % 0,2 igo da Araban eta Gipuzkoan, eta % 0,1 Araban eta Gipuzkoan.\nEuskal Autonomia Erkidegoan BPGren urte arteko % 2,9ko beherakadak aurreko urteetan baino beherakada txikiagoa izan du: 2020ko azken hiruhilekoan % 7,6ko beherakada izan zen, eta ekitaldi osoan eskualdeko ekonomia % 9,5 uzkurtu zen eta enplegua % 8,1.\nIa sektore guztietan izan dira urte arteko jaitsierak (aurreko aldiekin alderatuta arindu egin dira) eta hiruhileko arteko igoerak, bi kasuetan % 3,5 eta % 0,5 jaitsi diren zerbitzuak izan ezik.\nNolanahi ere, zerbitzuen adarrek portaera desberdina izan dute. Merkataritza, ostalaritza eta garraioa % 5,5 eta % 2,2 igo dira aurreko hiruhilekoarekin alderatuta.\nHala ere, gainerako zerbitzuek (higiezinak, profesionalak, zientifikoak eta teknikoak, finantzak eta aseguruak) % 5 egin dute atzera urtetik urtera, eta % 2,7 hiru hilean behin. Administrazio publikoan, hezkuntzan, osasunean eta gizarte zerbitzuetan % 1,6ko eta % 0,5eko igoerak izan ziren.\nUrtetik urterako datuei erreparatuta, industriak % 1,1 egin zuen behera, eta % 0,7 manufaktura-enpresaren kasuan, 2020an behatutakoak baino bi gutxiago. Gainera, aurreko hiruhilekoarekin alderatuta, % 1,4 eta % 1,3ko igoerak izan dira. Aldi berean, eraikuntzak % 2,4ko beherakada izan du urte batetik bestera (aurreko urteetan baino txikiagoa) eta % 1eko igoera hiruhileko batetik bestera.\nLehen sektoreak, berriz, % 7,1 egin du behera aurreko urteko hiruhileko berarekin alderatuta, baina % 20,1 egin du gora. Eskariari dagokionez, familien gastua % 3,7 jaitsi da urte batetik bestera eta % 0,3 hiruhileko batetik bestera; administrazio publikoen gastua, berriz, % 1,6 igo da lehen kasuan, baina % 2,4 bigarrenean. Kontsumoa, oro har, % 2,6 eta % 0,8 jaitsi da.\nInbertsioa % 1,3 murriztu da urtetik urtera, baina % 1,9 igo da aurreko hiruhilekoarekin alderatuta. Ekipamendu-ondasunei dagokiena igo egin da bi kasuetan ( % 1,9 eta % 2,1, hurrenez hurren), eta eraikuntzari lotutakoa jaitsi egin da kasu batean (-% 3,1 urtetik urtera) eta beste batean (+% 1,8).\nEusko Jaurlaritzaren arabera, aurten Euskadiko BPG % 6,7 haziko da, eta enplegua % 1,5 2020an eta % 1,7 2021ean; 13.600 eta 15.800 lanpostu gehiago, hurrenez hurren.\n← Auto elektrikoa erosteko gomendioak\nEBk Europa osorako balio duen ziurtagiri digital bat proposatu du →


Bihar, uztailak 30 hasiko dira festak, eta abuztuaren 2an bukatuko dira. Familiarekin ibiliko gara gehienbat eta zerbait bazkaldu eta afaldu behar izaten dugu. Denon artean prestatzen ditugu jakiak eta ondo konpontzen gara.\nAtzo prestatu nituen txipiroiak saltsa beltzean. Oraingoan txipiroi handiak erosi nituen, eta eltze azkarrean prestatu, zeren txikiak erosi eta banan-banan betetzeko denborarik (eta gogorik) ez nuen.\nOna hemen erabili beharreko osagaiak:\nOlioa, pare bat tipula, 4 ogi zati txiki (bezperakoak izatea berdin da), gatza, txipiroiak (3 handi kasu honetan) eta tinta piskat (txipiroiek baldin badute, berau aprobetxatu, goxoago ateratzen dira).\nNola egin ditut:\nLehenengo eltzean olioa jarri eta ogi puskak frijitu eta geroxeago erabiltzeko gorde.\nOndoren, tipulak txikitu juliana erara eta oliotan biguntzen jarri.\nTipula biguntzen ari den bitartean garbitzen ditut nik txipiroiak (denbora aprobetxatzeko...). Garbitzerakoan daukaten tinta kendu eta gorde katilu txiki batean, gero erabiltzeko. Edukiko ez balute poltsatakoa erabiliko genuke.\nPuska handitan moztu txipiroi garbituak eta eltzera bota tipula bigunduaren gainera.\nGatza bota eta itxi eltzea eta sutan jarri.\n15 minutu pasatakoan ireki eltzea eta atera puska handiak plater batera. Tipula eltzean gelditzen zaigu oraindik, eta bertara botako dugu txipiroien tinta. 10 minututan eduki sutan, pegatu ez dadin kontuz ibili, eta ondoren bota tipula guztia tintarekin eta lehen frijitutako ogi puskekin ontzi batera, bertan irabiagailuarekin (batidorarekin) dena xehe-xehe egiteko.\nGelditzen zaigun bakarra txipiroiak eta saltsa xehetua bateratzea da. Nik lehen egindako puskak gehiago txikitzen ditut, hala gustatzen zaidalako, baina bakoitzaren gustoaren arabera gelditzen da hori.\nSaltsari pipermin txiki bat sartuz gero beste "punttu" bat ematen zaio.\nEta hemen dago emaitza:\nOrain izozkailuan dago.\nargitaratzailea saltsa-maltsa ordua 9:37 AM 1 iruzkin:\nEtiketak: festak, saltsamaltsa, San Inazioak, sukaldaritza\nBadatoz San Inazioak. Udako festa politenetakoak niretzat. Ez dugu gauza handirik egiten: familiarekin bazkaldu, aurretik marianito bat edo beste hartu ahal bada, arratsaldean "tio vivo"ak bisitatu txikiekin, su festak ikusi gauean, eta aspaldi, aspaldi, parranda egiten genuen.\nBadaezpada ere, norbaitek ezagutzen ez badu ere, hemen jartzen dut San Inazioren Martxaren partitura. Euskaraz eta erderaz dago letra, eta entzun nahi baduzue youtuben agertzen dira bideo batzuk berau kantatuz, guztiak erderaz topatu ditut ordea tamalez.\nEta hemen, bideo bat Donostiako San Ignacio ikastetxeko ikasleek tanborradan kantua jotzen ikusteko:\nargitaratzailea saltsa-maltsa ordua 10:42 PM 3 iruzkin:\nEtiketak: festak, saltsamaltsa, San Inazioak\nargitaratzailea saltsa-maltsa ordua 9:35 PM 1 iruzkin: